अधिकार पाने के लिए जागरूक हों किसान
कृषि से संबंधित किसानों के अधिकारों को कानूनी मान्यता दी गई
भास्करन्यूज| गुमला
कृषिविज्ञान केंद्र गुमला द्वारा शुक्रवार को पौधा किस्म और कृषक अधिकार संरक्षण अधिनियम पर कार्यशाला का आयोजन विकास भारती बिशुनपुर में किया गया। मुख्य अतिथि केंद्रीय ग्रामीण विकास राज्य मंत्री सुदर्शन भगत ने इसका शुभारंभ किया। मंत्री ने कहा कि भारत ही एक ऐसा देश है। जहां पर बीज उत्पादक परंपरागत कृषि से संबंधित किसानों के अधिकारों को कानूनी मान्यता दी गई।
उन्होंने कृषकों से जागरूक होने का आहवान किया। साथ ही कई योजनाओं की जानकारी दी। डॉक्टर ओपी सिंह ने कहा कि कृषक कृषि विज्ञान के माध्यम से अपने अधिकार प्राप्त कर उचित मुआवजा प्राप्त कर सकते है। यह कृषकों के लिए एक हथियार है। जिसके माध्यम से झारखंड राज्य में जैव विविधता के संरक्षण के लिए अच्छा प्रयास है। इस मौके पर कई स्टॉल भी लगाए गए थे। कार्यक्रम में वैज्ञानिक नीरज कुमार, सुनील कुमार, अटल बिहारी तिवारी, महेंद्र भगत, राजेश साहू बैजू पहान आदि मौजूद थे।
कार्यशाला में स्टॉल का अवलोकन करते केंद्रीय मंत्री सुदर्शन भगत अन्य।
hin_Deva hin_Deva san_Deva hin_Deva hin_Deva hin_Deva